**DėL MAKSIMALIŲ SOCIALINĖS PRIEŽIŪROS IR SOCIALINĖS GLOBOS PASLAUGŲ IŠLAIDŲ FINANSAVIMO ROKIŠKIO RAJONO GYVENTOJAMS DYDŽIŲ NUSTATYMO**

2022 m. lapkričio 25 d. Nr. TSP-257

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 12 punktu, 16 straipsnio 4 dalimi, Lietuvos Respublikos socialinių paslaugų įstatymo 13 straipsnio 4 dalies 9 punktu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 32 punktu ir atsižvelgdama į Vyriausybės atstovų įstaigos Vyriausybės atstovo Panevėžio ir Utenos apskrityse 2022 m. rugsėjo 26 d. raštą Nr. S3-101(5.14 E) „Dėl socialinių paslaugų organizavimo ir teikimo savivaldybėse“, Rokiškio rajono savivaldybės taryba nusprendžia:

1. Nustatyti maksimalius socialinės priežiūros ir socialinės globos paslaugų išlaidų finansavimo vienam Rokiškio rajono gyventojui dydžius:

1.1. pagalba į namus – 0,2 bazinės socialinės išmokos dydžio (toliau – BSI) už 1 val.;

1.2. socialinių įgūdžių ugdymas, palaikymas ir (ar) atkūrimas asmeniui (šeimai) namuose – 0,3 BSI už 1 val.;

1.3. socialinių įgūdžių ugdymas, palaikymas ir (ar) atkūrimas institucijoje – 0,2 BSI už 1 val.;

1.4. apgyvendinimas savarankiško gyvenimo namuose – 0,6 BSI už 1 parą;

1.5. intensyvi krizių įveikimo pagalba – 0,3 BSI už 1 parą;

1.6. pagalba globėjams (rūpintojams), budintiems globotojams, įtėviams ir šeimynų dalyviams ar besirengiantiems jais tapti – 0,3 BSI už 1 val.;

1.7. vaikų dienos socialinė priežiūra – 0,7 BSI per mėn.;

1.8. dienos socialinė globa asmens namuose – 0,2 BSI už 1 val.;

1.9. trumpalaikė ir ilgalaikė socialinė globa likusiam be tėvų globos vaikui – 49 BSI per mėn.;

1.10. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su negalia ir vaikui su negalia – 26 BSI per mėn.;

1.11. trumpalaikė ir ilgalaikė socialinė globa senyvo amžiaus asmeniui su sunkia negalia, suaugusiam asmeniui su sunkia negalia ir vaikui su sunkia negalia – 32 BSI per mėn.

2. Skelbti šį sprendimą Teisės aktų registre.

Savivaldybės meras Ramūnas Godeliauskas

Zita Čaplikienė

**TEIKIAMO SPRENDIMO PROJEKTO ,,DĖL MAKSIMALIŲ SOCIALINĖS PRIEŽIŪROS IR SOCIALINĖS GLOBOS PASLAUGŲ IŠLAIDŲ FINANSAVIMO ROKIŠKIO RAJONO GYVENTOJAMS DYDŽIŲ NUSTATYMO‘‘ AIŠKINAMASIS RAŠTAS**

**Parengto sprendimo projekto tikslai ir uždaviniai.** Patvirtinti maksimalius socialinės priežiūros ir socialinės globos paslaugų išlaidų finansavimo Rokiškio rajono gyventojams dydžių nustatymus.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos vyriausybės 2006 m. spalio 10 d. nutarimas Nr. 978 ,,Dėl socialinių paslaugų finansavimo ir lėšų apskaičiavimo metodikos metodikos patvirtinimo‘‘.

**Sprendimo projekto esmė.**

Vadovaujantis Lietuvos Resublikos vyriausybės 2006 m. spalio 10 d. nutarimu Nr. 978 ,,Dėl socialinių paslaugų finansavimo ir lėšų apskaičiavimo metodikos patvirtinimo (nauja redakcija įsigaliojo nuo 2022-07-01) patvirtintos metodikos 32 punktu ,,Savivaldybė nustato maksimalų socialinės globos ir socialinės priežiūros paslaugų išlaidų finansavimo savo teritorijos gyventojams dydį‘‘. Konkrečiam asmeniui teikiamos socialiės globos ar socialinės priežiūros išlaidų finansavimo dydis priklauso nuo asmens finansinių galimybių mokėti už socialines palsaugs, įvertintų vadovaujantis Mokėjimo už socialines paslaugas tvarkos aprašu. Sprendimo projekte yra pateikti paskaičiuoti Rokiškio socialinės paramos centro ir Obelių socialinių psaugų teikiamų paslaugų išlaidų finansavimo dydžiai. Savivaldybės administracija finansuoja socialinės globos įstaigų, kurios teikia trumpalaikės ir ilgalaikės socialinės globos paslaugas Rokiškio rajono gyventojams pagal nustatytą socialinių paslaugų poreikį. Norint užtikrinti veiksmingą socialinių paslaugų teikimą ir siekiant racionaliau naudoti turimus išteklius siūloma nustatyti maksimalius socialinės priežiūros ir socialinės globos paslaugų išlaidų finansavimo dydžius Rokiškio rajono gyventojams.

**Laukiami rezultatai.** Vadovaujantis paslaugų finansavimo ir lėšų apskaičiavimo metodika, bus patvirtinti maksimalūs socialinės priežiūros ir socialinės globos paslaugų išlaidų finansavimo dydžiai.

**Finansavimo šaltiniai ir lėšų poreikis.** Savivaldybės biudžeto ir valstybės biudžeto tikslinės lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**. Atliktas teisės akto projekto antikorupcinis vertinimas, parengta pažyma.

Socialinės paramos ir sveikatos skyriaus vedėjo pavaduotoja Zita Čaplikienė